# Érckövy Károly

(Bp., 1870. jan. 11.–Bp., 1947. jún. 11.): színész. 1891-ben kezdte a pályáját Szatmáry Károly társ.-ában. Nagyobb vidéki együttesekben játszott. Pl. 1900–01-ben Aradon, 1901–02-ben Debrecenben és Szegeden, 1902-től 1908-ig Kövessy Albert társ.-ában, amelynek állomása 1905–08 között Pécsett volt. 1908-ban a Paradicsom Kabaréban lépett fel Bp.-en. 1912–13-ban Székesfehérvárra szerződött. Harcolt az első világháborúban. 1926-ban nyugalomba vonult. Operák és operettek baritonszerepeit énekelte. F.Sz. Fairfax (Jones: Gésák); Mokány Berci (Lukácsy S.: Fenelányok); Pisztoly Balambér (Faragó J.: A bús özvegy).