# Maresch Béla

(Arad, 1923. júl. 15.– ): színész. A marosvásárhelyi Székely Színházban kezdte pályafutását 1948-ban, majd 1950-ben átszerződött Kolozsvárra, és 1976-ig, nyugdíjazásáig ott játszott. Előkelőségek, főúri figurák, vagányok és ingyenélők ironikus hangvételű megelevenítésével érte el sikereit. F.Sz. Birling (Priestley: Váratlan vendég); De Camporeal gróf (Hugo: Ruy Blas); Chiriac (Caragiale: Zűrzavaros éjszaka); Szomorúfűz Walter (Brecht–Weill: Koldusopera).