# Jónás Gabriella

(Bp., 1952. jún. 16.– ): színésznő. A SzAk elvégzése után 1974-ben a Szabadkai Népszínházhoz szerződött, amelynek jelenleg is tagja. Azonnal főszerepeket kapott, és hamarosan vezető színésznő lett. A színház jellegéből adódóan mindent játszott, de elsősorban drámai hősnők megformálásában remekelt. A Vajdasági Színházak Találkozóján a női alakításért járó díjat nyolcszor kapta meg. 1990-től az Újvidéki Művészeti Akadémián is tanít. F.Sz. Gruse (Brecht: A kaukázusi krétakör); Júlia (Sh.: Rómeó és Júlia); Antigoné (Szophoklész); Mirandolina (Goldoni); Bethlen Kata (Kocsis I.: Árva Bethlen Kata); Nóra (Ibsen); Doris (Slade: Jövőre, veled, ugyanitt); Hercegnő (Danek: Negyven gazfickó meg egy ma született bárány); Az ezredes felesége (García Márquez-Kokotivi: Az ezredes).

JÓNÁS GABRIELLA – Andromache (Euripides–Sartre: Trójai nők)