# Hormai József; Horváth

(Bp., 1941. aug. 10.– ): énekes (tenor). Énektanulmányait a Bartók Béla Zeneművészeti Szakközépiskolában dr. Sipos Jenő, Fábry Edit, Szőnyi Ferenc és Kapitánffy Istvánné irányításával végezte. 1968–1975 között az Állami Népi Együttes tagja. 1975-től az Operaház magánénekese. Durkó Zsolt Mózes c. operájának ősbemutatóján a címszerepet énekelte. Több opera- és oratóriumfelvétel közreműködője. F.Sz. Pollione (Bellini: Norma); Radames (Verdi: Aida); Rodolphe (Puccini: Bohémélet); Loge (Wagner: A Rajna kincse); Tamburmajor (Berg: Wozzeck).