# Kemenes Lajos; Gefin

(Celldömölk, 1888. aug. 7.–Bp., 1925. nov. 27.): színész, hírlapíró. 1906–09-ben a SzAk-ra járt, de nem szerzett diplomát. 1910-ben Makó Lajosnál Szegeden lépett a színi pályára. 1910–11-ben Könyves Jenő stagione társ.-ával lépett fel, 1911-től a Vígszínháznál működött. Sok gyermekdarabban játszott. 1921-től 1925-ig a Városi Színház művészeti titkára volt. 1919-ben a Gondolat szerk.-je, majd az Új Nemzedék színházi rovatvezetője volt. F.Sz. Peti (Komor Gy.: Jancsi király); Az író (Harsányi Zs.: Mi lesz a darabbal?); Mill, segédlelkész (Shaw: Candida).