# Nádassy József; Nádasy

(Kolozsvár, 1874. szept. 3.–Makó, 1925. aug. 5.): színész, színigazgató. 1893-ban Kassán kezdte pályáját. 1899-től Pécsett játszott, ahol 1900–1902 között művezető és főrend., 1902–1905 között ig. lett. 1905-től 1912-ig Sopronban, Makón, 1912-től 1918-ig Szabadkán, 1914–1918 között Újvidéken, 1920–1923 között ismét Pécsett állt a színház élén. 1923 nyarán visszavonult. Komikus szerepeket játszott. F.Sz. Frici (Szigeti J.: A vén bakancsos és fia, a huszár); Vun Chi (Jones: Gésák).