# Győry Emil

(Pélmonostor, 1937. aug. 10.– ): színész. A SzAk elvégzése után 1961-ben Békéscsabára szerződött, 1963-tól a szolnoki Szigligeti Színház, 1964 és 1988 között a Pécsi Nemzeti Színház tagja volt. 1988 óta ismét a szolnoki Szigligeti Színház művésze. Értelmi és érzelmi összhangban lévő játéka tudatos szerepformálás eredménye. Jászai Mari-díjas (1974), érdemes művész (1980). F.Sz. Dózsa Gergely (Illyés Gy.: Testvérek); Prospero (Sh.: A vihar); Titus Andronicus (Sh.); Bolond, Edmund, Lear király (Sh.: Lear király); Szarafanov (Vampilov: A megkerült fiú); Jaques (Sh.: Ahogy tetszik); Don Apolinar Moscote (García Márquez–Schwajda Gy.: Száz év magány); Ekdal (Ibsen: A vadkacsa).

GYŐRY EMIL – Bábjátékos
(Illyés Gy.: Dupla vagy semmi)