# Horváth Ottó

(Bp., 1928. jún. 15.–Bp., 1983. febr. 22.): színész. Rózsahegyi Kálmán színiiskoláját végezte el. A Miskolci Nemzeti, majd 1953-ban az Állami Déryné Színházhoz szerződött. 1978-tól 1983-ig, haláláig a Mikroszkóp Színpad tagja volt. Pályáját prózai karakterszerepekkel kezdte, később különösen operettekben, zenés vígjátékokban tűnt ki. F.Sz. Frédi (Huszka J.: Lili bárónő); Puzsér (Molnár F.: Doktor úr); Őrmester (Fényes Sz.: Maya).