# Székely Anna

(Marosugra, 1935. máj. 10.–Marosvásárhely, 1993. júl. 18.): színésznő. 1959-ben a marosvásárhelyi Szentgyörgyi István Színművészeti Intézetben végzett, és a város Nemzeti Színháza szerződtette. Átéléssel elevenített meg drámai figurákat, tragikus hősnőket. Vj.-i szerepeiben főként az ironikus vonásokat emelte ki. Számos előadóesten fellépett. F.Sz. Malvin (Csiky G.: Buborékok); Klütaimnesztra (Gyurkó L.: Szerelmem, Elektra); Olga (Csehov: Három nővér); Gertrudis (Katona J.: Bánk bán); Jászai Mari (Kocsis I.: A megkoszorúzott); Ogudalova (Osztrovszkij: A hozomány nélküli lány).

SZÉKELY ANNA