# Zsadányi Aladár

(?–?): színész. Európai orfeum-színpadok táncosaként tűnt fel. Az 1920-as években indult amerikai színészi pályája Palásthy Sándor színtárs.-ában. Bonviván és táncoskomikusi szerepköröket töltött be. 1922-ben az Amerikai Magyar Színész Unió egyik megalapítója, szabályzatának és programjának kidolgozója és első elnöke volt. 1928-tól tagja a chicagói Népszínháznak, majd Detroitban, a Delray Kisszínházban saját társ.-ot alakított. Clevelandben Orfeum–Vaudeville-t hozott létre a Moreland Színházban. Vibráló egyénisége mindenütt sikert aratott. Végül szórakoztató klubok menedzsere lett. F.Sz. Nótás kapitány (Farkas J.); Kerekes Ferkó (Kálmán I.: A csárdáskirálynő).