# Parnasszus Kamarajáték

1923 febr.-jában a Lloyd palotában Komáromy Pál műv.-i vez., Fleischer Antal zenei vez. és Ferenczy Frigyes rend. új szórakoztatási formával kísérletezett. A hajnalig nyitva tartó táncos bárban irodalmi műsor is színre került. Pantomim, kamaraopera, egyfelvonásos követte egymást. Törzs Jenő, Simonyi Mária, Petheő Attila, Bérczy Ernő mellett Brada Rezső, Vécsey Elvira bárónő, Makay Berta és Feld Irén is fellépett. A kamaraoperát Hegedűs Ferenc, Palotai Árpád, Gábor József, Halász Gitta, Bársony Dóra és Palay Matild énekelte. Mindössze három előadásra került sor.