# Turner Zsigmond

(Pozsony, 1925. jún. 10.– ): színész. 1943–45-ig Bp.-en magániskolában tanult színészetet. Pályája elején Bp.-en és Pozsonyban, 1950-től a Faluszínházban, majd 1952-től a komáromi Magyar Területi Színházban játszott, ahol már az első évadban sokoldalú színészként mutatkozott be. Hamarosan az együttes élére került. Kezdetben vígjátéki alakokat, később társadalmi ellentmondásokat hordozó figurákat testesített meg. F.Sz. Figaro (Beaumarchais: A szevillai borbély, Figaro házassága); Petruchio (Sh.: A makrancos hölgy); Marco (Miller: Pillantás a hídról); Capulet (Sh.: Rómeó és Júlia); Karenin (Tolsztoj: Anna Karenina).