# István téri Színház

(1872–1874): az István téren (ma Klauzál tér) 1872. okt. 30-án nyílt színház. Az István téri Színházat Miklóssy Gyula építtette, pótolni akarván a népszínházi gondolat jegyében a budai Népszínház megszűnte utáni űrt. Miklósy vezetése alatt a műsor jellegzetes darabjai Szigeti József (A bén bakancsos és fia, a huszár), Szigligeti Ede (Csikós, A szökött katona) népszm.-vei, francia vj.-ok (Meilhac–Halévy: Tricoche és Cacolet, Petit: Papignol), Offenbach (Szép Heléna, A gerolsteini nagyhercegnő), Suppé (Szép Galathea) operettjei voltak. Testvérszínháza 1873. máj. 24-től a városligeti Miklósy Színkör volt. Az István téri Színház épületében 1874. jan. 4-én tűz ütött ki, ezután a színházat Miklósy nem nyitotta meg újra. 1874. jún.-ban Völgyi György bérelte a ligetbeli színkörrel együtt. Szept. 19-től Bokody Antal, okt. 17-től dec. 1-jéig Solymossy Elek társ.-a játszott benne. Az épületet 1878-ban lebontották. – Ir. Alpár Á.: Az I. T. Sz. (1986).

ISTVÁN TÉRI SZÍNHÁZ, 1872