# Madaras József

(Rigmány, 1937. aug. 16.– ): színész. 1958-ban végezte el a SzAk-t. Az 1958–59-es évadot a győri Kisfaludy Színházban töltötte, majd 1959–60-ban a Szegedi Nemzeti Színházban játszott. 1960–61-ben az Állami Déryné, 1961–1966 között a Thália Színház tagja volt. 1966–69-ben a Pannonia Szinkron Stúdióban dolgozott. 1969–1971 között az Irodalmi Színpad tagja. 1971–1974 között a Nemzeti Színházban játszott, 1974–76-ban ismét az Irodalmi Színpadon. 1978-tól a Magyar Filmgyártó Vállalat társ.-ának tagja. Paraszt, ill. munkásfigurák, sorsukkal elégedetlen, kitörni vágyó kisemberek megszemélyesítője. Balázs Béla-díjas (1974), érdemes művész (1978). F.Sz. Laci (Darvas J.: Kormos ég); Hábetler Jani (Fejes E.: Rozsdatemető); Vonó Ignác (Fejes E.); Gennagyij (Rozov: Boldogság, merre vagy?); Woyzeck (Büchner); Juan (Calderón: A zalameai bíró); Amphitryon (Kleist).

MADARAS JÓZSEF – Vonó Ignác (Fejes E.)