# Szép Ilonka

(Bp., 1921. máj. 5.– ): színésznő. A SzAk-t 1941-ben végezte el. 1941–1943 között az Új Magyar Színház, 1943–44-ben a Nemzeti Színház tagja volt. 1944-ben pályája megszakadt. 1956-ban az USA-ba távozott, Kaliforniában telepedett le. Gépkocsivezető, majd ápolónő lett, de néhány alkalmi fellépést is vállalt. Primadonnákat és drámai hősnőket egyaránt megformált. F.Sz. Judit (Fényes Sz.: Vén diófa); Wermelskirch Franciska (Hauptmann: Henschel fuvaros); Olympe (ifj. A. Dumas: A kaméliás hölgy); Mária Carolina (Sardou: Szókimondó asszonyság).