# Deák Péter

(Kolozsvár, 1857–Bp., 1909. márc. 7.): színész, színiigazgató. Hivatalnok volt. 1877-ben kezdte a pályát Szathmáry Károly és Sztupa Andor társ.-ában. Kitűnő burleszkkomikus volt, operettekben érces hangjával érvényesült, de drámai szerepekben is feltűnő sikereket ért el. 1904-től az Országos Színészegylet pénztárosa volt, nevéhez fűződik az ún. „Petykó-fillérek” gyűjtése a szegény sorsú színészek támogatására. F.Sz. Menelaos (Offenbach: Szép Heléna); Rettegi Fridolin (Schönthan: A szabin nők elrablása); Pater Knittelius (Szigligeti E.: II. Rákóczi Ferenc fogsága); Karczosi (Müller: Szerelmi varázsital); Gáspár apó (Planquette: A corneville-i harangok).

M.A. 1878: Veress; 1879: Grimm János; 1881: Tóth Béla; 1882: Aradi Gerő; 1883: Csaby Imre, Károlyi; 1884: Várszínház; 1885: Tóth Béla; 1886: Dancz Lajos; 1887: Saághy Zsigmond; 1888–92: Halmai Imre; 1891: ifj. Károlyi; 1892: Tiszay Dezső; 1893: Balogh Gusztáv. Igazgatóként: 1894: Dés; 1895: Lugos; 1896: Nyitra; 1897: Nagybánya; 1898–1902: Zombor; 1902: Lugos.