# Gáspárik Attila

(Nagyvárad, 1965. jún. 1.– ): 1988-ban végzett a marosvásárhelyi Szentgyörgyi István Színművészeti Intézetben és a Marosvásárhelyi Nemzeti Színház szerződtette. 1990-től tanársegéd az Intézet drámai gyakorlat tanszékén. Másodmagával írja, rendezi és játssza a bukaresti televízió m. nyelvű adásának Ébresztő c., havonta jelentkező szatirikus ifjúsági műsorát. Sokoldalú színész, aki jó érzékkel és humorral oldja meg alakításait. F.Sz. Paszifon (Solomon: Diogenész, a kutya); Józsué (Madách I.: Mózes); II. költő (Kincses E.: Maraton); Dobcsinszkij (Gogol: A revizor); Belos (Székely J.: Vak Béla). Előadóestje: Záróra.