# Berek Katalin

(Makó, 1930. okt. 7.– ): színésznő. 1952-ben a SzAk elvégzése után a Nemzeti Színházhoz szerződött. 1970-ben a 25. Színház alapító tagja, 1974-től ismét a Nemzeti Színházban játszott. 1985-től a győri Kisfaludy, 1991 óta a kecskeméti Katona József Színház művésze. Sokoldalú jellemábrázoló képessége hősnői és karakterszerepekben is jól érvényesül, kiváló versmondó. Jászai Mari-díjas (1957, 1963), érdemes (1970) és kiváló művész (1988). F.Sz. Adela (García Lorca: Bernarda Alba háza); Kata (Sh.: A makrancos hölgy); Elektra (Gyurkó L.: Szerelmem, Elektra); Kurátor Zsófi (Németh L.: Gyász); Bodnárné (Németh L.); Lucifer (Madách I.: Az ember tragédiája). F.R. Kuan Hang-Csing: Tou O igaztalan halála; García Lorca: A csodálatos Vargáné; Marivaux: Két nő között.

BEREK KATALIN – Beatrice
(Zindel: A Gamma sugarak hatása a százszorszépekre)