# Sándor János

(Bp., 1937. márc. 21.– ): rendező. SzAk-t végzett 1963-ban. Pályája első évadját a kaposvári Csiky Gergely Színházban kezdte, majd 1964-től 1966-ig a Szegedi Nemzeti Színházban, 1966–1970 között ismét Kaposvárott volt rend. 1970–72-ben a Békés Megyei Jókai Színházban főrend., 1972–76-ban Szegeden főrend., 1976–79-ben a debreceni Csokonai Színházban főrend., 1979-től 1982-ig a kecskeméti Katona József Színházban volt főrend. 1982-től 1988. márc. 1-jéig a Szegedi Nemzeti Színház tagozatvezető főrendezője. Rendezései során színpadra állította a m. klasszikusoktól Shakespeare művein át egészen a modern musicalekig a legkülönbözőbb műfajú darabokat. Jászai Mari-díjas (1972) és érdemes művész (1987). F.R. Illyés Gy.: Kegyenc, Dózsa; Vörösmarty M.: Csongor és Tünde; Sütő A.: Egy lócsiszár virágvasárnapja; Sh.: Sok hűhó semmiért, IV. Henrik; Euripidész: Elektra; Goldoni: Mirandolina; Dumas–Sartre: London királya; Fejes E.: Rozsdatemető; Schwajda Gy.: Himnusz; Görgey G.: Mikszáth különös házassága; Puccini: Angelica nővér; Farkas F.: A bűvös szekrény; Bernstein: West Side Story; Bock: Hegedűs a háztetőn; Lerner–Loewe: My Fair Lady; Vian: Medúzafej; Witkiewitz: Az őrült és az apáca; MacDermot–Rado–Ragni: Hair.