# Farkas József

(Gyöngyös, 1800 k.–1860 k.): táncos és koreográfus. 1813-ban táncosként és színészként kezdte pályafutását. A húszas évek elején vidéken, 1828-ban Pesten, 1833–34-ben a budai Várszínházban, majd a 30-as évek végétől ismét vidéken – Szeged, Pécs, Nagyvárad, Kecskemét – működött táncosként és táncmesterként. 1825-ben a pozsonyi koronázási ünnepségen eljárt táncával szerzett elismerést. 1829-ben készítette el első táncjátékát, a Véletlen vőlegényt (zeneszerző: Fray K.), amelyet 1834-ben a budai Várszínházban is felújítottak. A harmincas évek elején, Bihari József zenekarával társulva tánctársaságot szervezett, amellyel Párizsban, Milánóban, Bécsben vendégszerepelt. 1832-es bécsi fellépése különösen nagy sikert aratott. 1838-ban és 1841-ben, valamint 1847-ben a Nemzeti Színházban is táncolt. A reformkor legkiemelkedőbb m. táncművésze, aki nemes és virtuóz tánctudásával és a Párizsban tanult spicctechnikát a m. táncokba beépítő újításával vált híressé. Nevéhez fűződik a verbunkos színpadi formájának kialakítása és népszerűsítése. F.K. Asszony eszterenga (1834); Ungarisches Solo (1843). – Ir. F. J. magyar táncművész (Theaterzeitung, 1832); B. Egey K.: Színpadi táncművészetünk fejlődése a reformkorban és a szabadságharc első szakaszában (A magyar balett történetéből, 1956.