# Sik Rezső

(Bp., 1880. ápr. 17.–?, 1944): színész, rendező. A SzAk-t 1902-ben végezte el. 1902–03-ban Nagyváradon, 1904–1906 között Zomborban, 1907–08-ban Győrött, 1908-tól 1917-ig Nagyváradon játszott. 1917-től 1932-ig a Városi Színházban, 1933-tól 1935-ig Miskolcon színészként és rend.-ként működött. 1917–18-ban a Fővárosi Orfeumban is rendezett. 1937–38-ban az Erzsébetvárosi Színház tagja, 1938-ban a Városi Színházban is fellépett. 1938-ban a Zuglói Színház műv.-i vez.-je volt. 1921–1923 között az Országos Színészegyesület színiiskolájában ének- és operettgyakorlatot tanított. Pályája kezdetén drámai jellemszerepeket alakított, később operettek zsánerfiguráit személyesítette meg. A fasizmus áldozata lett. F.Sz. Shylock (Sh.: A velencei kalmár); Malomszeghy (Huszka J.: Lili bárónő); Tschöll (Schubert–Berté: Három a kislány). F.R. Farkas F.: Az iglói diákok; Harmath I.: Az ártatlan özvegy; Lehár F.: A cárevics. Könyve: Negyven év a színészet szolgálatában (1943).