# Almási Miklós

(Bp., 1932. szept. 26.– ): esztéta. 1954-ben szerzett diplomát az Eötvös Loránd Tudományegyetem Bölcsészettudományi Karának filozófia szakán. Háromévi aspirantúra után, 1958-ig a filozófia tanszék adjunktusa volt. 1958–62-ben középiskolában tanított. 1962–1978 között a Magyar Színházi Intézetben dolgozott. 1976–78-ban az Intézet ig.-ja volt. 1978 óta az Eötvös Loránd Tudományegyetem Bölcsészettudományi Karán az esztétika tanszék tanszékvezető egyetemi tanára. A Magyar Filozófiai Szemle szerkesztőbizottsági elnöke, az MTA Filozófiai Bizottságának elnöke. A filozófiatudomány doktora (1972), az MTA levelező tagja (1987), József Attila-díjas (1967, 1977). F.M. Maszk és tükör (1966); A drámafejlődés útja (1969); Mi lesz velünk Anton Pavlovics? (1985); Léghajó Manhattan felett (1992).