# Verebics Ilona

(Győr, 1962. márc. 6.– ): énekesnő (szoprán). 1986-ban szerezte meg diplomáját a Zak-n Keönch Boldizsár és Andor Éva növendékeként. Több énekverseny – Karlovy Vary, 1982. I. díj, Helsinki, 1984. különdíj, Barcelona, 1986. a francia dalok legjobb előadója, Cardiff–BBC énekverseny, 1987. – győztese. 1988-ban Philadelphiában és New Yorkban a Pavarotti-verseny egyetlen magyar helyezettje. 1986 óta az Operaház tagja. Fényesen csillogó hang birtokosa, mely színpadi játékában nagy átélőkészséggel párosul. Rendkívül széles operai és oratóriumi repertoárral rendelkezik. Dalénekesként is elismert. Számos hanglemezfelvételt készített. F.Sz. Euridiké (Gluck: Orfeusz és Euridiké); Belinda (Purcell: Dido és Aeneas); Pamina (Mozart: A varázsfuvola); Lauretta (Puccini: Gianni Schicchi); Erzsébet (Wagner: Tannhäuser); Agata (Weber: A bűvös vadász).