# Zerkovitz Béla

(Szeged, 1881. júl. 11.–Bp., 1948. okt. 23.): zeneszerző, színházi igazgató. Építészmérnöki diplomát szerzett, s emellett kezdett szövegírással, zeneszerzéssel is foglalkozni. Dalait a századfordulón orfeumokban, majd 1907-től a Bonbonnière Kabaréban, a Modern Színpad Kabaréban énekelték. 1918-tól megszakítással másfél évtizeden át a Royal Orfeum ig.-ja volt. Nagy és megérdemelt sikereit operettjei szerezték számára, amelyek százas szériákat értek el, meghódították a bécsi zenés színpadokat is, és sokszor kerültek felújításra. F.M. Aranyeső (1913); Die Wundermühle (Wien, Theater in der Josephstadt, 1914); Aranyfácán (1917); Csókos asszony (1921); Muzsikus Ferkó (1926); A legkisebbik Horváth-lány (1927); Hulló falevél (1936).