# Szenes Iván

(Bp., 1924. ápr. 25.– ): író, dalszövegíró, dramaturg, zeneszerző. 1945–1948 között köztisztviselő, 1948–49-ben a Világosság c. lap munkatársa, 1949–50-ben a Fővárosi Népszórakoztatási Intézet, 1951–1956 között a Vidám Színpad dramaturgja. 1956–61-ben az Országos Cirkusz Vállalat varieté osztályának és szabadtéri színpadainak műv.-i vez.-je. 1961–1979 között a győri Kisfaludy és a József Attila Színház dramaturgja. 1979 óta a Vidám Színpad dramaturgja, kabarék szerkesztője, menedzsere. Több tucat zenés vj.-ot alkotott két legfőbb zeneszerzőtársával, Fényes Szabolccsal és Nádas Gáborral. Átdolgozott, modernizált több nagyoperettet (A montmartre-i ibolya, Dubarry stb.). Több száz dal, sláger szövegírója. Könyve: Őfelsége, a sztár (1962).