# Király Sándor, id.

(?–?): kecskeméti polgár, színházépítő és tulajdonos. A Koronához címzett vendégfogadó és kávéház tulajdonosaként, telkének szabad helyén, városi támogatással kb. 300 néző befogadására alkalmas szükségszínházat épített. A megnyitó valószínűleg 1833. máj. 2-án volt, a Nyilvános törvényszék c. Kotzebue-darabot a Borsod vármegye pártolta miskolci társ. adta elő. A színház 1868-ig működött. 1843-ban kertjében nyári arénát is emelt. 1840-ben pénzadománnyal támogatta a Pesti Magyar Színház építését.