# Balázs János

(Kisújszállás, 1910. szept. 12.–Bp., 1983. szept. 29.): színész, rendező. Teológiai tanulmányok után Rózsahegyi Kálmán színésziskoláját végezte el. 1936–1938 között Debrecenben, 1938–39-ben a Pódium Kabaréban játszott. 1941–1944 között az Új Magyar Színház tagja volt. 1945 után a rádió társ.-ának színésze, majd rend.-je lett. 1948-ban a Vígszínházban, 1950–51-ben a Belvárosi Színházban, 1951-ben a Fővárosi Varietében is színpadra lépett. 1950–1957 között Völcsey Rózsival járta Mo. falvait, ahol a rádióból ismert „Gergely bácsit” népszerűsítette. F.Sz. Sétáló István (Fényes Sz.: Vén diófa); Honvéd (Vándor K.: Idegen asszony).