# Chereji-Peris Teréz

(Kolozsvár, 1932. okt. 19.– ): színháztörténész. A marosvásárhelyi Szentgyörgyi István Színművészeti Intézetben végzett 1955-ben, négy évig a Székely Színház, majd egy évig a marosvásárhelyi bábszínház tagja. 1960-tól a Színművészeti Intézetben a színháztörténet előadótanára. 1973-ban színházelméletből és színháztörténetből doktorált a bukaresti tudományegyetemen. Disszertációja: Román–magyar színházi, irodalmi, művészeti kapcsolatok a kulturális közeledésért 1860–1940 között (1977-ben a tanulmány megjelent román nyelven a kolozsvári Dacia Könyvkiadónál, rövidített m. változata pedig 1991-ben a pécsi Magyar–Román Baráti Társaság évkönyvében).