# Deutsche Volksbühne

(1919): Bp.-en, a Révay u. 18. sz. alatt, a volt Foliès Caprice helyiségében, a Tanácsköztársaság német népbiztosának kezdeményezésére alakult német nyelvű színház. Ig.-ja André Armidi, műv.-i vez.-je Jacques Bachrach volt. 1919. máj. 20. és júl. 19. között működött. A társ. tagjai: Elisabeth Hochmann, Lya Thestori, Reneé Sondegg, Lénárd Béla, Erich Neumann, Max Springer, Raoul Sonen, Erich Waldheim. – Ir. Német színház a Révay utcában (SzínhÉ, 1919., 25. sz.).