# Biller Irén

(Bp., 1897. jan. 27.–?): színésznő. 1914-ben az Országos Színészegyesület iskolájában diplomázott. Első fellépése 1914-ben Székesfehérvárott volt, majd 1915-ben Faragó Ödön társ.-ánál Kassán és Brassóban játszott. Rövid időre Faragó felesége lett. Bár vidéken tehetsége a primadonnák közé emelte, 1921-ben a Városi Színházban történt fellépését nem kísérte lelkes fogadtatás. 1921-ben ismét Kassán játszott. 1922-ben a Király Színház, 1923-ban a Fővárosi Operettszínház szerződtette, ahol 1926-ig sikert sikerre halmozott. A három grácia, Lehár Ferenc operettje 300 előadást ért meg vele. Fellépett még 1925–1926 között a Víg-, az Andrássy úti és a Belvárosi Színház színpadán is. 1927–1929 között felváltva a Városi, ill. a Király és a Magyar Színház színpadán aratott sikereket. 1930-ban a Fővárosi Művész Színház, 1931-ben ismét a Fővárosi Operettszínház szerződtette. 1931-ben ismét férjhez ment, majd 1933-ban mint Ashton A. Stanley szállodatulajdonos felesége Hollywoodban telepedett le. 1934-ben hazalátogatott és részt vett a Lila ákác c. film forgatásán, majd 1938-ban fellépett a Magyar Színházban is. Ezután visszavonult a színészettől. 1967-ben még járt. Mo.-on. Sikereit féktelen temperamentumával, szilaj táncával és bájával aratta. F.Sz. Marinka táncosnő (Gilbert); Belotte (Fall: Pompadour); Denise (Hervé: Nebáncsvirág); Bob herceg (Huszka J.).

BILLER IRÉN