# Fratta Géza

(Kolozsvár, 1883. okt. 31.–Kolozsvár, 1939. okt. 3.): színész. Katonatiszt volt. 1923-ban Nagyváradon kezdte pályáját. 1925. dec. elején szerződött a temesvári társ.-hoz. Szuggesztív egyéniség, jó hangú bonviván, Fehér Imre, Hevessy Miklós és Révész Sándor társ.-ának erőssége volt. F.Sz. Jancsi (Kacsoh P.: János vitéz); Holéczi Pista (Farkas I.: Iglói diákok); Edvin (Kálmán I.: A csárdáskirálynő); Baracs (Szirmai A.: Mágnás Miska); Balázs (Móricz Zs.: Nem élhetek muzsikaszó nélkül); Józsi (Lehár F.: Cigányszerelem).