# Rubinyi Tibor; Rubin

(Bp., 1896. szept. 29.–Bp., 1944. k.): színész. A SzAk-t 1915-ben végezte el. Pályáját vidéken kezdte: 1917–1920 között Pozsonyban, 1920–21-ben Kassán, 1921–1923 között Debrecenben, 1923–24-ben Szegeden játszott. 1923-ban a Renaissance és a Belvárosi Színházban is fellépett. 1924–1926 között a Magyar Színház tagja volt, de a Belvárosiban is játszott. 1926–27-ben a Király, 1927–28-ban a miskolci színházban működött. 1928–29-ben a Fővárosi Operett-, 1929–30-ban a Fővárosi Művész, 1930–1932 között a Magyar Színház szerződésében állt. 1932-ben a Fővárosi Operett-, 1933-ban a Belvárosi Színházban, 1933–34-ben a Royal Orfeumban, 1934-ben a Pesti és Víg-, 1934–1936 között a Városi, 1935–36-ban a Belvárosi, 1935-ben a Royal Revü és az Andrássy úti Színházban lépett színpadra. 1936-tól 1939-ig a Nemzeti Színház tagja volt, 1940-ben a Fővárosi Operettszínházban játszott. Tagja lehetett a színészkamarának, de 1944-ben kizárták. A II. világháború áldozata lett. Kezdetben drámai művek jellemszerepeit formálta meg, később operettekben aratott sikert. F.Sz. Antonius (Sh.: Julius Caesar); Balóthy (Kálmán I.: Ördöglovas); La Trémouille (Shaw: Szent Johanna); Hadházy (Zágon I.: Feltételes megállóhely).