# Bartha László

(Kolozsvár, 1908. aug. 5.– ): festőművész, díszlettervező. A bp.-i Képzőművészeti Főiskolán szerzett diplomát 1933-ban. Oláh Gusztávnál tanult. Az ötvenes évektől fővárosi – Madách Színház, Katona József Színház, Vígszínház – és vidéki – Miskolci Nemzeti Színház, Szegedi Nemzeti Színház, veszprémi Petőfi Színház számára készített díszletterveket. Munkácsy-díjban (1963), érdemes művész (1975) és kiváló művész (1984) kitüntetésben részesült. F.T. Osborne: A komédiás; Dürrenmatt: A fizikusok; Puskin: Borisz Godunov; Sőtér I.: Júdás.