# Ajtai Károly

(Marosvásárhely, 1840–Arad, 1884): színész. 1859-ben P. Nagy Mihálynál lett színész. Hosszabb időt töltött Mosonyi Károly társ.-ánál. Bonviván és komikus szerepköröket töltött be. F.Sz. Grange Battlière (Lecocq: Camargo); Simon (Belot: 47-dik cikk). Felesége: Winkler Teréz (Szabadka, 1854. szept. 21.–Arad, 1925. jún. 8.): színésznő. 1873–84-ben férjével együtt játszott, majd 1885–88-ban Krecsányi Ignác, 1888-ban Mosonyi Károly, 1889–1893 között Aradi Gerő és 1893–95-ben Leszkai András társ.-ában szerepelt.

M.A. 1865: Hubay Gusztáv; 1869: Károlyi Lajos; 1871: Várady Ferenc; 1873: Sztupa Andor; 1875: Csabay Imre; 1876–79: Csóka Sándor; 1879: Szabó Antal; 1880–84: Mosonyi Károly. 1870–1872: Szabadka.