# Dobos Annie; Anna

(Sátoraljaújhely, 1908. ápr. 12.– ): színésznő. A Zak-n 1935-ben énektanári oklevelet szerzett. 1928–29-ben a Fővárosi Operett, 1930–31-ben a Király Színház tagja volt. 1931-ben a Nemzeti Színházban és a Budai Színkörben, 1934-ben a Király és a Fővárosi Operettszínházban, 1935-ben a Royal Orfeumban és a Bethlen téri Színházban lépett színpadra. 1935–36-ban a Belvárosi Színházhoz szerződött. 1936-ban a Városi, 1937–38-ban a Belvárosi és Művész, 1939-ben a Magyar Színházban foglalkoztatták. Ezután férjhez ment, visszavonult a színészettől és gyógyszerész lett. Prózai művek és operettek leányszerepeit játszotta. F.Sz. Mária (Lajtai L.: Az okos mama); Solvejg (Ibsen: Peer Gynt); Sarazád (Heltai J.: Az ezerkettedik éjszaka).