# Fáy Györgyi

(Eger, 1924. jún. 21.– ): színésznő. 1947-ben szerzett diplomát a SzAk-n és a győri Kisfaludy Színház tagja lett. 1953-tól 1981-ig, nyugdíjazásáig az Állami Déryné Színház művésznője volt. Elsősorban karakterszerepeket alakított aprólékos kidolgozottsággal. F.Sz. Vivie (Shaw: Warrenné mestersége); Elise, Juliette (Sardou: Szókimondó asszonyság); Tótné (Örkény I.: Tóték); Gondos Regina (Tamási Á.: Énekes madár); Pernelle asszonyság (Molière: Tartuffe).