# Tanay Emil

(Eger, 1903– ): színész. 1921-ben Sátoraljaújhelyen kezdte a pályát, majd a győr-soproni társ.-nál játszott. 1935–36-ban Pozsonyban, 1936–37-ben Szegeden, 1937–38-ban Debrecenben szerepelt. 1940-től 1964-ig, nyugdíjazásáig a nagyváradi színház tagja volt. Az énekes és prózai karakterszerepekben egyformán sikeres alakításai voltak. F.Sz. Konstantin nagyherceg (Jacobi V.: Sybill); Igazgató (Balázs S.: Bikfic tanár úr); Sátán (Hoffmansthal: Jedermann); Vaszka Pepel (Gorkij: Éjjeli menedékhely); Trill báró (Herczeg F.: Kék róka); Tasziló (Kálmán I.: Marica grófnő).