# Varga László

(Máramarossziget, 1916– ): énekes (tenor). 1949-ben végzett a kolozsvári Magyar Művészeti Intézetben, majd 1969-ig a kolozsvári Állami Magyar Opera magánénekese volt. Operák és operettek vezető tenor szerepeiben egyaránt fellépett. Hangversenyénekesként rendszeresen megszólaltatta Bartók Béla és Kodály Zoltán dalait, valamint népdalokat is énekelt. Több népdallemez készült közreműködésével. F.Sz. Barinkay (ifj. J. Strauss: A cigánybáró); Hunyadi László (Erkel F.); Canio (Leoncavallo: Bajazzók).