# Warga Lívia

(Bp., 1913. ápr. 4.–Bp., 1988. jan. 12.): énekesnő (szoprán). Énektanulmányait a Fővárosi Felsőbb Zeneiskolában Jászó Margit irányításával, később Milánóban és a Zak-n Székelyhidy Ferenc növendékeként végezte. 1938-ban mutatkozott be a Városi Színházban a Hoffmann meséi (Offenbach) Antónia szerepében, majd még ugyanabban az évben szerződtette az Operaház. 1938–40-ben az Operaház ösztöndíjasa, 1940–1966 között magánénekesnője. A negyvenes-ötvenes évek kiemelkedő drámai szopránja. F.Sz. Erzsébet (Wagner: Tannhäuser); Leonóra (Verdi: A trubadúr); Amélia (Verdi: Az álarcosbál); Desdemona (Verdi: Otello); Szulamit (Goldmark K.: Sába királynője); Agatha (Weber: A bűvös vadász); Tosca (Puccini).

WARGA LÍVIA – Erzsébet (Wagner: Tannhäuser).