# Gera Zoltán

(Szeged, 1923. aug. 19.– ): színész. 1939-ben kezdett játszani a Belvárosi Színházban, majd Inke Rezső vándortárs.-ához került, de 1942–44-ben dolgozott Rév István bábszínházánál is. 1944-től Szegeden szerepelt, előbb a Városi Színház, majd az Ifjúsági Színház társ.-ában. 1950-ben elvégezte a SzAk-t, és A Magyar Néphadsereg Színházához, ill. a Vígszínház tagja lett. 1966-ban egy évadot töltött a szolnoki Szigligeti Színházban, majd a Mikroszkóp Színpad alakuló társ.-ába szerződött, ahol 1980-ig játszott. 1987-ig a Mafilm egy. tagja, majd a Radnóti Miklós Színház művésze. 1992-től szabadfoglalkozású. Pályája során számos karakter- és epizódszerepet alakított színpadon és filmen egyaránt. Érdemes művész (1985). F.Sz. George Dandin (Molière); Peter (Delaney: Egy csepp méz); Őrmester (Vasziljev: Csendesek a hajnalok); Cauchon püspök (Shaw: Szent Johanna); Periplectomenes (Plautus: A hetvenkedő katona).

GERA ZOLTÁN a Tiszta vizet a fejekbe c. produkcióban