# Danis Jenő

(Nagykanizsa, 1888. márc. 6.–Bp., 1963. szept. 4.): színész, rendező. Pályáját vidéki daltárs.-okban kezdte az 1910-es években. 1915–16-ban Szegeden játszott. 1917-től 1939-ig a pécsi színház színésze, majd rend.-je, 1926-ban műv. vez.-je, azután főrend.-je, 1939–40-ben a Belvárosi, 1941-től 1944-ig a Madách Színház tagja volt. Jellemszerepeket játszott. F.Sz. Jago (Sh.: Othello); Harpagon (Molière: A fösvény); Tiborc (Katona J.: Bánk bán); Főnök (Babay J.: Körtánc). F.R. Szép E.: Aranyóra; Herczeg F.: Árva László király; Goethe: Faust.