# Ács Alajos

(Bräila, 1930. júl. 28.– ): színész, színházigazgató. A kolozsvári Magyar Művészeti Intézetben végzett, annak az évfolyamnak a tagjaként, amely 1953-ban m. színházat alapított Nagybányán. 1956-ban átköltöztek Szatmárnémetibe. 1968–1979 között a társ. ig.-ja volt. Több mint száz szerepet játszott, jórészt főszerepeket. Játékstílusát áradó szenvedély, érzelemgazdagság, színes, változatos kedélyvilág jellemzi. F.Sz. Liliomfi (Szigligeti E.); Mercutio (Sh.: Rómeó és Júlia); Bicska Maxi (Brecht: Koldusopera); Petruchio (Sh.: A makrancos hölgy); Apa (Mrożek: Tangó); Király (Ionesco: A király halódik); Schneider (Zágon J.: Hyppolit, a lakáj); George (Albee: Nem félünk a farkastól).

ÁCS ALAJOS