# Heltay Miklós

(?–?): színész, menedzser. Heltai Árpád, az első amerikai m. színig. testvére. 1913-ban került az USA-ba, ahol komikusi szerepkörben az Állandó Magyar Színház tagja lett. Kisebb pályamódosítások után 1928-tól Zilahy Sándor mellett Zilahy–Heltay Magyar Vígszínházának társig.-ja, menedzsere volt. Kis létszámú társ.-ukkal országos körutakat szerveztek az USA és Kanada magyarlakta városaiba, településeibe. Tanították az amatőr színjátszó csoportokat, amelyekben Heltay is gyakran fellépett. Egy ideig építési vállalkozóként dolgozott South Bethlehemben. 1952-ben Sárossy Szüle Mihállyal megalakították a Heltay–Sárossy Színtársulatot, amelyben a komikusi szerepkör mellett a zenei vezetést is ellátta. F.Sz. Csutka Ádám (Erdős–Boros: Báthory Erzsébet); Vándorszínész (Dankó P.: Most van a nap lemenőben).