# Rott Erzsi; Róth

(?–Debrecen, 1875. okt. v. nov.): táncosnő, színésznő. Rott Mari nővére. 1861-ben Latabár Endrénél, Kassán tűnt fel először mint táncosnő. Fellépett a budai Népszínházban, Kolozsváron és Székesfehérváron is. Szendeszerepekben és operettekben is szerepelt, de leginkább táncaival aratott sikert. Az 1870-es évek legelején Timár János második felesége lett. F.Sz. Stekker Flóra (Suppé: Egy női gonosz szellem); Szidi (Szuppé: Tíz leány és egy férj sem).

M.A. 1861–63: Latabár Endre; 1863–64: Budai Népszínház; 1864–65: Latabár; 1865–66: Bényei István–Laczkó Gergely; 1866–67: Kolozsvár; 1867–68: Budai Népszínház; 1870–81: Mosonyi Károly; 1872–73: Bokody Antal; 1873–75: Lászy Vilmos.