# Nádasi Ferencné; Marcelle Vuillet-Baum

(Lausanne, 1905. dec. 3.–London, 1987. okt. 16.): táncosnő, balettmester. Berlinben és Lausanne-ban tanult balettet, majd Párizsban Eduardovánál tökéletesítette tudását. A Gyagilev Együttesben táncolt Kedrova néven. Nádasi Ferenc partnere és felesége lett, a 20-as évek második felétől Európa különböző városaiban léptek fel, általában saját koreográfiáikkal. Az újonnan alakult Honvéd Művészegyüttes balettmestere volt. 1949–1956 között, majd az ugyancsak újonnan alakuló ÁBI tanára lett, miután férje iskolájából, s az operaházi balettiskolából megalakult az első állami balettoktatási intézmény. A 70-es évek közepétől Hágában tanított, majd Londonban telepedett le. Mind a Muzsika, mind a Táncművészet c. lapok számára írt szakkritikákat. F.Sz. Magyar Rapszódia, A rózsa lelke, Strandon, Cucaracha. – Ir. N. M.: Életem és a balett (Táncművészeti dokumentumok, 1979).