# Fodor László

(Bp., 1896. márc. 28.–Hollywood, 1978.): író, újságíró. Színpadi műveit Molnár Ferenc nyomában kitűnő technikával, hatásosan építette fel, s külföldön is sikert aratott. 1932-től több amerikai film forgatókönyvét írta, s az 1930-as évek végén az USA-ba költözött. 1955-től a német filmgyártásban is szerepet vállalt. Drámái: A jószívű asszony (1924); Dr. Szabó Juci (1926); Szeretek egy színésznőt (1926); A templom egere (1927); Helyet az ifjúságnak (Lakatos L.-val, 1930); Csók a tükör előtt (1932); Egy asszony hazudik (1935); Érettségi (1935); Társasjáték (1936); Hajnali vendég (1938); Művészpár (1938).