# Szomory Miklós

(Bp., 1879. szept. 18.–?): színész. 1900-ban Szegeden kezdte pályáját. Kassa, Temesvár, Győr után 1903-tól 1905-ig a Király Színház tagja volt. 1906-tól ismét vidéken (Temesvár, Szeged, Kassa) játszott. 1911-ben a Grand Guignol Színházban, 1912–1914 között a Fővárosi Orfeumban szerepelt. 1918-ban a Katonaszínészek Tanácsának jegyzője volt. 1919. jan.-tól aug.-ig a hadviselt katonákból alakított társ.-ot vezette az újpesti színházban. További sorsa ismeretlen. Drámai és énekes-táncos szerepeket egyaránt játszott. F.Sz. Maxime gróf (Caillavet–Flers: Én, te, ő); Csató (Molnár F.: A doktor úr); Horkay Feri (Herczeg F.: A Gyurkovics lányok).