# Sándor György; Streit

(Bp., 1938. ápr. 4.– ): író, előadóművész, humorista. Egy évet töltött a SzAk-n, majd 1959-től az egri Gárdonyi Géza Színházban, 1960-tól a Petőfi, 1963-tól a Thália Színházban volt kisegítő, öltöztető és segédszínész. 1964-ben az Egyetemi Színpadon indult el igazi pályafutása előadóestjeivel, melyeknek szerzője és előadója egy személyben. Előadóestek: Én 1 An(alfa)béta vagyok; Nézeteltérítés; Lyukasóra; Hintőpor; Horog; Mágiarakás; Fakírtermelés. Könyvei: Hogyan lettem humoralista (1975); Nézeteltérítés (1985). – Ir. Koncz István: S. Gy., avagy Igric jár közöttünk (1989).