# Ambrus Asma; Erzsébet

(Dunaegyháza, 1954. szept. 5.– ): színésznő. Amatőrként a Néphadsereg Központi Klubjában, a Szkénében, a Pinceszínházban játszott. Két évig tanult a Budapesti Gyermekszínház operettmusical stúdiójában. 1978–1986 között szerződött tagja a színháznak. 1986 óta a kecskeméti Katona József Színház színésznője. Az alkatához közel álló mesefigurákon kívül zenés játékok hősnőit is alakítja. F.Sz. Nyilas Misi (Móricz Zs.: Légy jó mindhalálig); Edith Piaf (Scserbakov–Legentov); Polly (Brecht–Weill: Háromgarasos opera).