# Wilkovits Kató

(Vylok, 1919–): énekesnő (mezzoszoprán). Tanulmányait 1948-ban fejezte be a kolozsvári konzervatóriumban. 1946–48-ban a temesvári Állami Opera, 1948–1954 között a kolozsvári Állami Magyar Opera, 1954-től 1967-ig a Román Opera magánénekesnője volt. Hangversenyénekesnőként is rendszeresen fellépett. Vendégszerepelt az egykori szocialista országokban, valamint Belgiumban és az akkori Német Szövetségi Köztársaságban. 1957-ben érdemes művész kitüntetést kapott. F.Sz. Carmen (Bizet); Delila (Saint-Saëns: Sámson és Delila); Örzse (Kodály Z.: Háry János).